Матуаԥҳа еиҭалҳәеит COVID-19 змоу апациентцәа рмаршрутизациа иалагалоу аԥсахрақәа ртәы
© Sputnik / Евгений ЕпанчинцевСдача ЕГЭ по русскому языку
© Sputnik / Евгений Епанчинцев/
Аԥсны еиҭацәырҵит омикрон-штамм, шамахамзар апациентцәа уи марианы ирхыргоит.
АҞӘА, нанҳәа 11 - Sputnik. Аҟәа ақалақьи Аҟәа араион аҿи COVID-19 змоу апациентцәа рмаршрутизациа аҽаԥсахит ҳәа лҳәеит Агәабзиарахьчара аминистр ицхырааҩ, Аԥсны аҭҵаарадыррақәа Ракадемиа ИЕПиТ аиммунологиеи авирусологиеи рлабораториа аиҳабы Алиса Матуаԥҳа.
Уаанӡа Аҟәатәи аҿкчымазаратә хәшәтәырҭа ачымазцәа здызкыло хәышәтәырҭа хаданы иҟазар, уажәы иара аперсонал егьырҭ аҿкчымазарақәа, ротавирус аиԥш иҟоу, рыхәышәтәроуп рнапы иану.
Ус шакәугьы, аҳҭнықалақь ауааԥсыра COVID-19 азы ари ахәшәтәырҭаҿ атест арҭар ауеит асааҭ 9:00 - 11:00 рзы, иара убасгьы кәармала агәыр ҟазҵараны иҟоу рыдыркылоит. Синоптәи аполиклиникаҿгьы апациентцәа рыдыркылоит асааҭ 9:00 -15:00 рзы.
Ахәыҷқәа акоронавирус азы атест арҭар рылшоит Ахәыҷтәы поликлиникаҿ асааҭ 9:00 - 18:00 рзы.
Адуцәа аконсультациа роур алшоит асааҭ 9:00 - 18:00 рзы Аҟәатәи аполиклиникаҿ, асааҭ 18:00 рышьҭахь аҳақьымцәа ҭелла апациентцәа ацхыраара рҭахызар ирырҭоит.
6 Нанҳәа, 09:11
Аусура еиҭахацыркуп ПЦР-тестқәа рыҟаҵаразы амобилтә бригада. Урҭ аҩныҟа рнаԥхьара рылшоит аиҭаҵра зцәыуадаҩуи ибыргуи атәылауаа, зцәа зтәым ма агәыԥҳәы иаҵоу ахәыҷқәа змоу, ашоура змоу ахәыҷқәа рҭаацәа.
Астационартә хәышәтәра зҭаху апациентцәа Гәдоуҭатәи аковидтә госпиталь ахь ирышьҭуеит.